વેધશાળા પંચાગ સમિતિ દ્વારા ગુજરાત રાજય સરકાર ઉપર આરોપ મૂકવામાં આવ્યો છે કે રાજ્ય સરકારે ચાર દિવનસી રજાઓ સેટ કરવા રાજ્યના કેલેન્ડરમાં 23 ને 24 તારીખે હોળી ધૂળેટીનો તહેવાર સેટ કર્યો છે. હોળીનું પ્રાગટ્ય 22 માર્ચે કરવું કે 23 માર્ચે કરવું તેને કારણે ગુજરાતમાં છેલ્લાં કેટલાંક સમયથી દ્વિઘા પ્રવર્તી રહી છે. વેધશાળા પંચાગ સમિતિ દ્વારા સ્પષ્ટ અભિપ્રાય વ્યક્ત કરવામાં આવ્યો છે કે, 22 માર્ચે સમગ્ર રાજ્યમાં હોળીનું પ્રાગટ્ય થવું જોઈએ. રાજ્ય સરકારે બુધવારે હોળી ગુરૂવારે ધૂળેટી તેમજ શુક્રવારે ગુડ ફ્રાઇડેન રજા અને ચોથા શનિવારની રજા સેટ કરીને પાંચ દિવસની રજાની ગોઠવણી કરી છે. જ્યોતિષો તેમજ પંતાગ નિષ્ણાતોના મતે મંગળવારે સાંજે 6.48થી 9.10 દરમિયાન એટલે કે પ્રદોષ આરંભથી પ્રદોષના અંતે દરમિયાન હોળીનું પ્રાગટ્ય કરવામાં આવે તે ઉત્તમ છે.